Document ID: /roh_data/filtered/fineweb-2-filterrobots_roh.jsonl.gz/23841

Elecziuns en Tailanda sa retardeschan
- Dumengia, 6.9.2015, 10:17
En Tailanda sa retardeschan las elecziuns novas fin almain il 2017. Il cussegl da refurma nominà dal militar ha numnadamain refusà in sboz per ina nova constituziun.
Avess il cussegl approvà quel, avessi dà la primavaira in referendum e paucs mais pli tard elecziuns per turnar enavos tar ina democrazia.
Al militar era vegnì rinfatschà d'avair propagà da refusar la constituziun per uschia pudair restar pli ditg a la pussanza. En Tailanda vala il mument ina constituziun transitorica relaschada da junta militara.
RR novitads 10:00